DJEČJI VRTIĆ OPATIJA

KLASA: 601-02/25-05/12

URBROJ: 2156-10-06-25-1

ZAPISNIK

sa **75. sjednice** Upravnog vijeća Dječjeg vrtića Opatija

(u daljnjem tekstu: UV)

Održane 26. 06. 2025. godine u Vrtiću Opatija

s početkom u 15:30 sati

Nazočni: - predstavnici osnivača: Jadranka Pohlmann

 Nikola Hlanuda, predsjednik UV

- predstavnik roditelja: Branko Piglić

- predstavnica ustanove: Ivana Buila Švađumović

Nisu nazočni: - predstavnik osnivača: Srđan Kerčević

 - predstavnica ustanove: Moira Fruk Bura

 - predstavnica osnivača: Stella Brguljan

Ostali nazočni: Biljana Šuša, ravnateljica

 Željana Rogoznica (tajnica) - zapisničar

 Predsjednik Upravnog vijeća, Nikola Hlanuda, pozdravio je nazočne, utvrdio da je nazočan dovoljan broj članova/ica UV za donošenje pravovaljanih odluka, te je predložio sljedeći

Dnevni red:

1. Verifikacija zapisnika sa 74. sjednice Upravnog vijeća;
2. Donošenje Odluke o konačnim rezultatima upisa djece rane i predškolske dobi u programe predškolskog odgoja i obrazovanja Dječjeg vrtića Opatija u pedagoškoj 2025./2026. godini;
3. Utvrđivanje i donošenje Prijedloga organizacije rada Dječjeg vrtića Opatija u pedagoškoj 2025./2026. godini;
4. Donošenje odluke o izboru kandidata na radno mjesto ODGOJITELJ (m/ž) na određeno vrijeme, u punom radnom vremenu – tri (3) izvršitelja;
5. Donošenje odluke o izboru kandidata na radno mjesto SPREMAČICA (m/ž) na određeno vrijeme, u punom radnom vremenu – jedan (1) izvršitelj;
6. Donošenje odluke o izboru kandidata na radno mjesto ODGOJITELJ (m/ž) na neodređeno vrijeme, u punom radnom vremenu – jedan (1) izvršitelj;
7. Razno.

Dnevni red je prihvaćen te se prešlo na raspravu po točkama dnevnog reda.

**Ad. 1. Zaključak:**

Zapisnik sa 74. sjednice UV-a jednoglasno je prihvaćen i verificiran.

**Ad. 2. Zaključak:**

UV jednoglasno donosi odluku o konačnim rezultatima upisa djece rane i predškolske dobi u programe predškolskog odgoja i obrazovanja za pedagošku 2025./2026. godinu te se upisuje 85 nove djece u programe vrtića i jaslica, za 25 djece odobren je premještaj unutar ustanove, na listi čekanja nalazi se 42 djece, a preostalih slobodnih mjesta je 41.

**Ad.3.** **Zaključak:**

UV jednoglasno donosi odluku da se nakon provedenih upisa u programe jaslica i vrtića za pedagošku godinu 2025./2026. te utvrđenih konačnih rezultata upisa provede predložena organizacija rada.

**Ad.4. Zaključak:**

UV jednoglasno prihvaća prijedlog Ravnateljice da se po natječaju za zapošljavanje na radno mjesto ODGOJITELJ (m/ž) na određeno vrijeme u punom radnom vremenu – tri (3) izvršitelja, objavljenom na mrežnim stranicama Dječjeg vrtića Opatija i Hrvatskog zavoda za zapošljavanje, te oglasnoj ploči Dječjeg vrtića Opatija 26. 5. 2025. godine, prime:

**1.) ANNIE PERMAN, dizajnerica unutrašnje arhitekture kao osoba koja ne ispunjava propisane uvjete natječaja,** do popune radnog mjesta na temelju ponovljenog natječaja s osobom koja ispunjava propisane uvjete, ali ne dulje od 5 (pet) mjeseci od dana zasnivanja radnog odnosa;

**2.) KATIA MARAVIĆ, građevinska tehničarka kao osoba koja ne ispunjava propisane uvjete natječaja,** do popune radnog mjesta na temelju ponovljenog natječaja s osobom koja ispunjava propisane uvjete, ali ne dulje od 5 (pet) mjeseci od dana zasnivanja radnog odnosa.

**Ad.5. Zaključak:**

UV jednoglasno donosi odluku da se prihvaća prijedlog Ravnateljice da se po natječaju za zapošljavanje na radno mjesto SPREMAČICA (m/ž) na određeno vrijeme u punom radnom vremenu – jedan (1) izvršitelj, objavljenom na mrežnim stranicama Dječjeg vrtića Opatija i Hrvatskog zavoda za zapošljavanje, te oglasnoj ploči Dječjeg vrtića Opatija 26. 5. 2025. godine, do povratka privremeno nenazočne radnice na rad primi:

1. **Sofija Pilja**

**Ad.6. Zaključak:**

UV jednoglasno donosi odluku da se po natječaju za zapošljavanje na radno mjesto ODGOJITELJ (m/ž) na neodređeno vrijeme u punom radnom vremenu – jedan (1) izvršitelj, objavljenom na mrežnim stranicama Dječjeg vrtića Opatija i Hrvatskog zavoda za zapošljavanje, te oglasnoj ploči Dječjeg vrtića Opatija 26. 5. 2025. godine, primi:

**1.) Terezija Petrić, magistra ranog i predškolskog odgoja i obrazovanja.**

Završeno u 16:00 sati.

Zapisničar: PREDSJEDNIK UPRAVNOG VIJEĆA:

Željana Rogoznica Nikola Hlanuda